alexandrainst/scandi-wiki huggingface dataset:
Astrid Krog Halse

Astrid Krog Halse (født 25. januar 1914 i Meldal, død 7. februar 2007 i Trondheim) var lærer og lyriker, kjent for sine dikt på meldalsdialekt. Meldalsmålet er en inntrøndersk dialekt. Den er grundig beskrevet av Ola Stemshaug i bygdeboka bind 1 for Meldal..

Mange av diktene er gode kilder til dialekt og historie i Meldal, og de fleste diktene har tema fra Meldal. Diktene varierer mellom naturskildringer, dystre eller muntre historier, regler eller personlige tema. Diktene har bundet, taktfast form og har inspirert mange musikere til tonesettinger.

Halse debuterte med diktsamlinga Marimesse i 1961. Hun skrev i alt 11 diktsamlinger, noen av dem var utgitt privat. Hun leste selv flere av sine tekster i «Ønskediktet» mens dette programmet gikk i NRK radio.
Hun fikk Meldal kommunes kulturpris i 1998. Målet hennar mor, dikt i samling kom på et lokalt forlag i 2000. Hun har også skrevet barneskuespill og lokalhistorie fra Meldal.

Mest kjent ble Astrid sine dikt ved at bandet Gåte brukte dem som sangtekster på flere av sine innspillinger. Mange andre gode komponister og musikere har også satt toner til diktene til Astrid, og et utvalg av disse er tatt med under.
Som lærer arbeidet hun først i Ørland, deretter i Hommelvik og den lengste tida på Strindheim skole i Trondheim. Hun var svigerdatter til forfatteren Leif Halse.

Litteratur (utvalg)

Tonesettinger (utvalg) 
 2013: Marthe Belsvik Stavrum, Eg siglar min båt.
 2012, 2015: Heidi Skjerve, 6 tonesettinger. 3 på CD Vegen åt deg, 2 på CD Jazz frå skogom, 1 på CD Still.
2008, 2015, 2020: Karstein Mauset (med Perikom), 4 tonesettinger på CD Bastuba, 3 på CD Flomål, 7 på CD Fredlaus.
2008: Wenche Hovstein Olsen, 5 tonesettinger
 2004: Marit Johanne Nielsen og Hanne Rindal Ree, Ante i Åsa CD, 14 sanger. Tonesetting Laila Fagerhaug Grut Arrangering Ronny Kjøsen.
 2003 - 2005: Gåte, i alt 6 tonesettinger på CD-ene Gåte, Jygri og Iselilja
 1990? Ronny Kjøsen, 3 tonesettinger
 1985 - 1990: Laila Fagerhaug Grut, i alt 23 tonesettinger, de fleste på kassettene Låt og Olåt, Kåsså Råsså og Ante i Åsa
 1982 - 1985: Tor Haldberg, 22 tonesettinger
 1970 - 1979: Per Hjort Albertsen, 8 tonesettinger, 5 på CD Selected Works i 2013
 1970: Geirr Tveitt, Eg møte deg alder, på CD Tonen med Birgitte Grimstad.
 1964 - 1976: Sigmund J. Stai, 7 tonesettinger
 1961: Paul Okkenhaug, No kime´alle klokkun

Referanser 

Norske lyrikere
Personer fra Meldal kommune
Dornier Do 335

Dornier Do 335 «Pfeil» (Pil),var et tysk jagerfly utviklet og produsert av Dornier for Luftwaffe under andre verdenskrig. Flyets ytelse var overlegent andre lignende flytyper i denne perioden på grunn en unik «dytt-og-dra»-konfigurasjon, der flyets to motorer ble satt sammen ende-mot-ende slik at flyet hadde en propell foran cockpit og en bak haleroret. Denne konfigurasjonen er fordelaktig i forhold til å ha motorer på vingene i og med at man får motorkraften av et to-motors fly, samtidig som man har samme luftmotstand som et en-motorsfly. Andre fordeler med denne konfigurasjonen er at man øker roll-hastigheten siden tyngdepunktet ligger midt i flyet. Videre blir fly med en slik konfigurasjon enklere å kontrollere i tilfeller der en motor mister motorkraft.

Flyet var utstyrt med en Daimler-Benz DB 603 motorkonfigurasjon og prototypen Do 335 V1 (CP+UA) fløy første gang i oktober 1943. I 1944 var produksjonen i gang og de første flyene ble levert til skvadronene i januar 1945. På grunn av problemer med tilgangen på motorer ble kun en håndfull eksemplarer produsert.

Dornier Do 335 kunne oppnå en hastighet på rundt 765 km/t og var dermed et av de raskeste stempelmotordrevne flyene under andre verdenskrig. Den eneste gangen allierte fly var i kontakt med dette flyet under krigen var i april 1945 over Nord-Tyskland. En gruppe Hawker Tempest jagerfly fra RAF overrasket en enslig Do 335, men til tross for Tempestens relativt høye hastighet klarte de ikke å ta igjen det tyske flyet. I etterkrigstiden ble Do 335 testet mot blant annet North American P-51 Mustang, et annet relativt raskt jagerfly. Do 335 var imidlertid overlegen både på hastighet og rekkevidde.

Spesifikasjoner (Do 335A-1)

Litteratur 
 Wilson, Stewart. Aircraft of WWII. Fyshwick, ACT, Australia: Aerospace Publications Pty Ltd., 1998. .

Eksterne lenker 
 Wings Palette-fargelegging

Jagerfly
Fly fra andre verdenskrig
Tomotors propelldrevne luftfartøy
Luftwaffe (Wehrmacht)
Dornier-luftfartøy
Urs Lehmann

Urs Lehmann (født 1. april 1969 i Rudolfstetten i kantonen Aargau) er en tidligere sveitsisk alpinist.

I junior-VM i alpint 1987 tok han gull i utfor.

Under VM 1993 i Morioka gikk han overraskende helt til topps i utforrennet og tok dermed Sveits' eneste medalje. Ved siden av Peter Müller er Lehmann den eneste sveitsiske VM-vinneren i alpint som ikke kommer fra alperegionen.

Han gjorde aldri særlig suksess i verdenscupen: Totalt hadde han bare fem plasseringer blant de ti beste, fire ganger i utfor og en gang i super-G. Det beste resultatet var en fjerdeplass i et utforrenn i italienske Val Gardena. Han la opp etter sesongen 1996/97.

Referanser

Eksterne lenker 
 

Sveitsiske alpinister
Juniorverdensmestre i alpint
Verdensmestere i alpint
Personer fra kanton Aargau
Deltakere under VM i alpint 1993
Messerschmitt Me 210

Messerschmitt Me 210 var en tysk, tung to-motors jagerbomber utviklet og produsert av Messerschmitt under andre verdenskrig. Flyet ble utviklet for å erstatte flyet Messerschmitt Bf 110. Det viste seg imidlertid å ha svake flyegenskaper og ble etterhvert erstattet av Messerschmitt Me 410.

Spesifikasjoner (Me 210 Ca-1)

Litteratur 
 Petrick, Peter. "Messerschmitt Me 210/Me 410 Hornisse/Hornet: an illustrated production history". Hinckley: Midland, 2007. ISBN 978-1-85780-271-9

Eksterne lenker 
 Wings Palette-fargelegging

Messerschmitt-luftfartøy
Jagerbombere
Jagerfly
Fly fra andre verdenskrig
Tomotors propelldrevne luftfartøy
Gråsidemus

Gråsidemus (Myodes rufocanus) tilhører en gruppe mus som kalles klatremusgruppa. I Norge består denne gruppa av klatremus, rødmus og gråsidemus. De har bl.a. det til felles at de har rødbrun overside og ganske kort hale. Gråsidemusa har i motsetning til de to andre rent grå kroppssider, dessuten er den noe større og kraftigere. Voksne gråsidemus kan oppnå en vekt på ca. 60 gram, mens de mindre slektningene sjelden blir tyngre enn 40 gram.

Tilpasning 
Gråsidemusa er tilpasset nordlige og høyereliggende strøk. Etter istiden vandret den inn i Norge fra nordøst og spredte seg sørover. Den er trolig den vanligste musearten i Nord-Norge. I Sør-Norge finnes den opp på snaufjellet til ca. 1200 meters høyde.

Forplantning 
Den får normalt to til tre kull i løpet av sommerhalvåret. Vanlig kullstørrelse er fem-seks unger, men kull på opp til ti unger er registrert. Bestandene varierer sterkt og når en topp hvert tredje eller fjerde år i de såkalte «museår». I slike år går produktiviteten hos hunnene ned. Voksne hunner okkuperer et eget leveområde som de forsvarer mot andre voksne hunner.

Føde 
Føden består for det aller meste av planter. Den har en variert diett, og spiser forholdsvis mer «grøntfor» og mindre frø enn de to slektningene. Den klatrer muligens ikke like godt som dem, og finner det meste av maten på bakken. Når den gnager bark av trær om vinteren, er det helst rothalsen like over bakken den går løs på. Den klatrer dog i busker og småtrær, hvor den kan ete både bark og blader.

Blåbærlyng er viktig mat om vinteren, og små hauger med avbitte blåbærris kan avsløre gråsidemusas tilstedeværelse når snøen smelter om våren.

Adferd 
Gråsidemusa kan komme inn i hus om vinteren. Den kan være både nysgjerrig og lite sky. Den svømmer godt.

Nedgang i bestanden 
På slutten av 1900-tallet ble det registrert en sterk nedgang i bestanden i Nord-Sverige. Bestandstoppene hvert tredje til fjerde år forsvant, og arten så ut til å forsvinne fra store områder. En teori går ut på at sur nedbør kan være årsak til dette.

Eksterne lenker 
 
 Pattedyratlas (Norsk Zoologisk Forening)

Gnagere
Pattedyr i Norge
Pattedyr formelt beskrevet i 1846
Dyr formelt beskrevet av Carl Jacob Sundevall
Jonas Nilsson

Jonas Nilsson (født 7. mars 1963 i Hedemora) er en tidligere svensk alpinist.

Han kjørte i verdenscupen fra 1983 til 1992, og gikk til topps i to slalåmrenn. Under VM 1985 i Bormio ble han overraskende verdensmester i slalåm.

Verdenscupseire

Referanser

Eksterne lenker 
 

Svenske alpinister
Verdensmestere i alpint
Deltakere for Sverige under Vinter-OL 1984
Alpinister under Vinter-OL 1984
Deltakere for Sverige under Vinter-OL 1988
Alpinister under Vinter-OL 1988
Deltakere for Sverige under Vinter-OL 1992
Alpinister under Vinter-OL 1992
Personer fra Hedemora kommune
Fødsler i 1963
Felix Neureuther

Felix Neureuther (født 26. mars 1984 i Garmisch-Partenkirchen) er en tysk tidligere alpinist. Han vant 13 verdenscuprenn i perioden 2010–2017, ett av dem i storslalåm, resten i slalåm.

Han er sønn av de tidligere toppalpinistene Rosi Mittermaier og Christian Neureuther, og bor i Garmisch-Partenkirchen.

Som junior var Neureuther svært lovende, men på grunn av en betennelse i hjerteposen måtte han ta en pause fra idretten. Han kom tilbake i desember 2004, og oppnådde sitt inntil da beste resultat i verdenscupen med en sjetteplass i slalåmrennet i Beaver Creek. Et nytt høydepunkt kom under VM 2005 i Bormio, da han var med på å vinne gull for Tyskland i lagkonkurransen.

I starten av verdenscupsesongen 2006/07 oppnådde han en tredjeplass (slalåm i Beaver Creek), og kvalifiserte seg dermed til VM 2007 i svenske Åre. Sin første verdenscupseier tok han i slalåm i Kitzbühel 24. januar 2010. Sin andre verdenscupseier tok han i Garmisch-Partenkirchen i sesongavslutningen i slalåm.

Sesongen 2012/13 vant han tre slalåmrenn, deriblant byrennet i München, og han kom på andreplass sammenlagt i slalåmcupen. Han kom på andreplass i slalåmcupen også de to påfølgende sesonger, og i sesongen 2015/16 ble han nummer tre.

Neureuther har vært sammen med skiskytteren Miriam Gössner siden 2013, den 14. oktober 2017 fikk de en datter og i desember 2017 giftet de seg. Neureuther la opp etter sesongen 2018/19.

Pallplasseringer i verdenscupen

Referanser

Eksterne lenker 
 
 

Tyske alpinister
Verdensmestere i alpint
Personer fra Garmisch-Partenkirchen
Deltakere for Tyskland under Vinter-OL 2006
Alpinister under Vinter-OL 2006
Deltakere for Tyskland under Vinter-OL 2010
Alpinister under Vinter-OL 2010
Deltakere for Tyskland under Vinter-OL 2014
Alpinister under Vinter-OL 2014
Tyske mestere i alpint
Deltakere under VM i alpint 2005
Kjepphest

Kjepphest er et leketøy som opprinnelig bare var en kjepp som barn holdt mellom bena og sprang med for å etterligne ridning. Vanligvis ble kjepphesten laget av et kosteskaft og pålimt et utskåret hestehode med tverrpinne som gjorde det lettere å holde. Det ble så malt i mer og mindre naturlige farger. De fineste kjepphestene hadde hjul bak, og sadeloppbygning midt på. Leketøyet var i vanlig bruk til ridehestene forsvant ut av bybildet og trehjulssykkelen overtok.

Uttrykket i overført betydning 

Uttrykket «kjepphest» kan også brukes om en fiks idé, noe en er veldig interessert i, en hobby eller et favorittema. «Å ri en kjepphest» kan på tilsvarende måte bety det «å ha dilla» på noe eller være overdrevent ivrig og opptatt av en sak som en stadig nevner.

En av de mest kjente kjepphestene i denne betydningen kan tillegges den romerske senatoren Marcus Porcius Cato den eldre (234-149 f.Kr.) som alltid avsluttet sine innlegg i senatet (uansett hva temaet var) med ordene: «Og forøvrig er det min mening at Kartago bør ødelegges». For noen år siden ville en slik adferd ha fått karakteristikken «hakk i plata».

På engelsk kalles kjepphest for hobby-horse eller bare hobby, trolig er en omdanning av navnet Robert. Det engelske ordet for kjepphest har siden gitt oss ordet «hobby» i betydningen «favorittsysselsetting» «yndlingsemne» eller «fritidsinteresse». En variant av den engelske hobby-horse ble brukt som et fast innslag i den gamle Morris-dansen. Også William Shakespeare nevner ordet hobby-horse flere steder i sine skuespill.

Se også 
 Gyngehest
 Hobby

Referanser

Eksterne lenker 
 
 Oppslagsordet «Kæphest» i Ordbog over det dansk sprog (ordforklaring og etymologi på dansk)
 Kjepphestfestivalen (på engelsk)
 Lag din egen kjepphest (på engelsk)
 Kjepphester til salgs (på engelsk)

Ord og uttrykk
Leketøy
Maritime uttrykk

Maritime uttrykk er ord og vendinger med tilknytning til havet og sjøfart. I norsk er det en mengde slike ord. Lista under viser et lite utvalg av disse, og rommer både sjømannsuttrykk, fiskeriuttrykk og ord i tilknytning til arbeidsoperasjoner, båter og redskaper. Se forøvrig Kategori:Skipsterminologi.

Norske uttrykk 
Båtsmann 
Chief
Dorg/dorging
Drivanker
Dødvann
Eike
Fribord
Fyr
Fyrbøter
Fyrvokter
Førstereisgutt
Kolv
Landemerke
Landkjenning
Landkrabbe
Landstrøm
 Legge bi, å stoppe fartøyet
Lekter
Loddline
Maskinist
Med
Nordsjøfarer
Not/notfiske
Pilk/pilking
Pingse
Plattgatter
Pram
Sjømerke
Skipper
Skårunge
Slappkista
Smører
Snurpenot
Snurrevad
Spant
Spygatt
Styrmann
Stuert
Tollegang
Vadhorn

Utenlandske uttrykk
 Dansk maritim ordliste
 Fyldigere dansk maritim ordliste
 Svensk tankskipsterminologi

Historiske uttrykk
 For Bare Stumpene – Jon Winges bok om sjømannsuttrykk i norsk dagligtale
 Maritim ordliste fra Norsk forlishistorisk forening
 Maritime Etymolgy (historiske maritime uttrykk på flere språk)

Sjødyr og fisk 
 Fiskenavn på fem språk
 Sjødyr og fisk på ti språk

Eksterne lenker
 NRK om de vanligste ord og uttrykk til sjøs
 Maritim ordliste
 Stedsbetegnelser rundt båten og andre sjømannsuttrykk
 Sjøfartsdirektoratets bok Maritime standarduttrykk: engelsk-norsk

 

de:Liste seemännischer Fachwörter (N bis Z)
Burøysund

Burøysund er en bygd nordøst på øya Vanna, nord i Karlsøy kommune i Troms og Finnmark fylke.

Referanser 

Bosetninger i Karlsøy
Fiskevær i Troms og Finnmark
Hajime no Ippo

Hajime no Ippo er en manga basert rundt Makunouchi Ippos boksekarriere. Serien har over 900 kapitler og 86 samlinger, og det er laget to anime (som ikke strekker seg lengre enn ca. samling 30 av mangaen). Den er verdens lengste manga så langt.

Det har nå kommet en ny animeserie som fortsetter fra der den første serien sluttet. Hajime no Ippo: New Challenger.

Handling
Makunouchi Ippo er en gutt som ønsker å vite hva styrke er etter å ha blitt banket opp av noen mobbere. Han blir reddet av en mann med navn Takamura Mamoru, som er en proffbokser med god erfaring. Ippo blir introdusert til Kamogawa boksegym og begynner treningen der mot å bli en proffbokser. Vi følger karrieren til Ippo og resten av personene i Kamowgawa boksegym.

Eksterne lenker 
 

Manga
Kløverjazz

Kløverjazz betegner en jazz-stil, og brukes om norske utøvere og orkestre.  Stilen innebærer såkalt «rytmemusikk» fra swingjazz-epoken, spesielt slik den ble spilt av trekløveret Teddy Wilson piano, Chu Berry saksofon og Roy Eldridge trompet.  Det var 50-tallets artister som Rowland Greenberg og Cecil Aagaard som tok i bruk begrepet.  Jazzhistorikerne Johs. Bergh og Bjørn Stendahl beskrev denne stilarten i Cool, kløver og dixie:  Jazz i Norge 1950-60 (Norsk jazzarkiv, 1997).

Referanser
<div class="references-small">

Norsk jazz
Gabriel Høyland

Gabriel Høyland, populært kalt «Mister Bryne», (født 10. februar 1955) er en tidligere norsk fotballspiss som spilte for Bryne FK, hvor han debuterte som 17 åring i 1972, og fremdeles har klubbrekorden med 595 A-kamper.  

Han var en av nøkkelspillerne i Bryne FK på 1980-tallet da klubben var i toppen av norsk fotball (seriesølv 1980 og 1982). Han spilte 23 kamper og scoret 3 mål for det norske . Han var også midlertidig trener for Bryne sammen med Trond Sirevåg i en kort periode i 2009, samt noen få kamper i 2001, da sammen med Hans Olav Frette, før Reine Almquist ble ansatt som hovedtrener etter Erik Brakstad.

Han er fortsatt engasjert i Bryne FK. Nå som spillerutvikler. I tillegg driver han farsgården på Ree. Hans sønn Geir Dahle Høyland spiller også for Bryne. Gabriel er bror til Erling Braut Haalands mormor, og er med det hans grandonkel.

Karriere som spiller

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Bryne FK
Fødsler i 1955
Braut (slekt)
Nerskogen kapell

Nerskogen kapell er en langkirke på Nerskogen i Gauldal prosti i Rennebu kommune i Trøndelag. Kirken er i tømmer med 110 plasser og er bygd i 1962. Arkitekt er John Tverdahl. Kirken har egen kirkegård.

Litteratur

Eksterne lenker 
 
 
 Nerskogen.net

Trekirker
Kirker i Rennebu
Kirker i Gauldal prosti
Kulturminner i Rennebu
Norske kirker fra 1962
John Tverdahl
Andrew Wiles

Andrew John Wiles (født 11. april 1953 i Cambridge i Storbritannia) er en britisk-amerikansk matematiker. Wiles er professor i matematikk ved Princeton University, og han regnes som en av verdens fremste tallteoretikere. Wiles er mest kjent for å ha presentert et fullstendig bevis for Fermats siste teorem.

Han ble tildelt Wolfprisen i 1996 og Abelprisen i 2016.

Giles ble i 1999 utnevnt til kommandørridder av Order of the British Empire. Han ble dermed opphøyet i ridderstanden og fikk rett til å føre tiltaleformen sir foran sitt navn.

Referanser

Eksterne lenker 
 Hjemmeside ved Princeton
 O'Connor, John J., og Edmund F. Robertson. «Andrew Wiles». MacTutor History of Mathematics archive.
 Publikasjonslisten til Andrew Wiles
 Andrew Wiles (mai 1995): Modular elliptic curves and Fermat's Last Theorem. Annals of Mathematics 141 (3): 443-551.

Matematikere fra USA
Personer fra USA født i England
Professorer ved Princeton
Wolfprisen i matematikk
Medlemmer av Royal Society
Mottakere av Copleymedaljen
Medlemmer av Det franske vitenskapsakademiet
Personer fra Cambridge
Fødsler i 1953
Haugenstua skole

Haugenstua skole er en 1-10-skole, barneskole og ungdomsskole, i Stovner bydel, Oslo, etablert i 1972. I 2016 ble skolen totalt renovert med helt nye bygg. Haugenstua idrettshall tilhører skolen og friidrettsarenaen Stovner stadion ligger like ved skolen.

Gamle Haugenstua skole var samlokalisert med Oslo Voksenopplæring Smedstua. Våren 2013 flyttet voksenopplæringen til nye lokaler på Helsfyr og endret samtidig navn til Oslo Voksenopplæring Helsfyr. Skolens bygg fra 1972 ble tegnet av arkitektene Paul Cappelen og Torbjørn Rodahl.

Nytt skolebygg
Utdanningsetaten i Oslo planla i 2013 en ny, større skole på Haugenstua for å dekke skolebehovet med forventet befolkningsvekst i området. De gamle bygningene ble revet, og den nye skolen sto ferdig til skolestart august 2016.

Arrangementer 
Skolen arrangerer Haugenstuastafetten hvert år, og i denne stafetten deltar ungdomsskoler fra flere deler av Oslo. Denne skolen er på førsteplass i hele Oslo. Dere er heldige om dere går på denne skolen.

Internasjonalt samarbeid 
Fra 1993 var skolen vært tilknyttet det europeiske skoleprosjektet "Europan Network of Health Promoting schools". Dette er et samarbeidsprosjekt mellom Verdens helseorganisasjon, EU og Europarådet. Målsettingen har vært å drive aktiviteter som skaper et helsefremmende miljø for alle skolesamfunn gjennom idrett, kultur og kosthold. Skolen er en Comenius-skole og jobber med elevutvekslingsprogrammer sammen med skoler fra Polen, Litauen og Ungarn. Haugenstua skole har også hatt et nært og godt samarbeid med Koningin Wilhelmina College i 13 år. Skolen ligger i byen Culemborg ca.40 km sør for Amsterdam. Skolene har gjennomført flere elevutvekslinger for elever på 9. og 10.trinn. Elevene bor hos hverandre i en uke og har et program som innebærer sosiale og kulturelle aktiviteter.

IKT 
I begynnelsen av nittiårene var Haugenstua skole konferanseskole med et hovedansvar for SPIT-Stovnerskolenes pedagogiske IT-konferanse. Skolen deltok i InnsIKT-2 fra mai 2003 – juni 2004 med påfølgende deltakelse i HØYCOM-prosjektet (mars 2004 – februar 2005) og dette har i stor grad bidratt til å implementere bruk av digitale verktøy i den daglige undervisningen.
Skolen har utpreget bruk av IKT; den finnes en stor park av bærbare pc-er til bruk for elevene, alle lærerne har bærbare maskiner og det brukes Smartboards i de fleste av skolens klasserom.

Rektorer 
 Tone Skolbekken Nordstrøm (2013-, fra Ammerud skole)
 Målfrid Helga Sølvberg (-2012)

Kjente personer som har gått på Haugenstua skole 
Liban Abdi, fotballspiller på Sheffield United, våren 2003.
Eva Sannum, modell.
Sofian Benzaim, sanger
Zeshan Shakar, forfatter
Felipe «Fela» Orellana, musikkartist og skuespiller
Thor Gjermund Eriksen, kringkastingssjef i NRK.

Referanser

Eksterne lenker
 Data og statistikk - MinOsloskole, Oslo kommune. Besøkt 7. februar 2018.
 Skolens hjemmeside

Ungdomsskoler i Oslo
Skoler i bydel Stovner
Utdanningsinstitusjoner etablert i 1972
Byggverk fullført i 1972
Byggverk fullført i 2016
Olden

Olden er et tettsted i Stryn kommune i Sogn og Fjordane. Tettstedet har  innbyggere per 1. januar , og ligger innerst i Nordfjord.

Fylkesvei 60 går igjennom Olden sentrum, hvor man også finner Olden Fjordhotel, kafe, matvarebutikker, en lang rekke konfeksjonsutsalg og kai for cruiseskip, som ikke minst har vært i bruk for gjester som vil inn Oldedalen  til Briksdalsbreen – Vestlandets mest besøkte brearm, som nå er i ferd med å forsvinne. Olden er en av de viktigste turistskiphavner på Vestlandet, med 92 anløp i 2017.  Oldevatnet ligger idyllisk mellom bratte fjellsider og høye fossefall. Ved Oldevatnet ligger flere campingplasser. I Briksdalen innerst i Oldedalen ligger et serveringssted, og en grusvei følger Briksdalselva innover mot Briksdalsbreen. Det ble tilbudt hesteskyss opp til Briksdalsbreen helt frem til 2005, men hestene er erstattet med spesialbygde biler.

Mineralvannet «Olden» er fra Blåfjellkilden i Oldedalen.  Oldeelva fra Laukifossen nedenfor vannet Floen ned mot fjorden er en god lakseelv. Olden ligger i skyggen av nabotettstedet Loen når det gjelder overnattingsdøgn av turister, men trekker vel så mange besøkende til sine attraksjoner som ligger på rekke innover Oldedalen. Selve Oldedalen strekker seg sørover mot Briksdalsbreen, en bretunge av Jostedalsbreen. Fylkesvei 724 skjærer gjennom hele dalen.

I Olden sentrum finnes utsalg for de lokale moteklærprodusentene Ricco Vero, Sunde Konfeksjon samt Skogstad Sport.

Kjente personer fra Olden
Noen kjente oldere er:
Rolv Muri (1921–1992), kunstmaler
Gunnar Nygjerd (født 1939), journalist og redaktør
Helge Hafsås (født 1966), maratonløper
Solvor Eide (født 1986), fotballspiller

Referanser 

Bosetninger i Stryn
Bygder i Vestland
Tettsteder i Vestland
Hjellebøl

Hjellebøl er et lite sted som grenser til Løken i nord og Hemnes i sør i Aurskog-Høland kommune i Akershus. Hjellebøl ligger i fredelig og stille omgivelser og nærhet til flott skog og natur. Fylkesvei 115 går igjennom Hjellebøl. Stedet har også en bilforhandler i en nedlagt bensinstasjon.

I 1898 kom det 750 mm smalsporet jernbane til Hjellebøl på denne strekningen Sørumsand til Skulerud på Urskog–Hølandsbanen. Urskog–Hølandsbanen ble nedlagt i 1960.

Eksterne lenker 
 Bilde fra Hjellebøl stasjon 1947, Digitalt Museum

Bosetninger i Aurskog-Høland
Dassault MD.450 Ouragan

Dassault MD.450 Ouragan var det første jagerflyet utviklet av Dassault Aviation, og den første franske jetjageren som ble serieprodusert. «Ouragan» fløy første gang 28. februar 1949 og ble produsert for Armée de l'air og det indiske flyvåpen som gav flyet navnet «Toofani». 70 «Ouragan» ble i siste halvdel av 50-tallet kjøpt av Israel, og 18 av disse ble igjen overtatt av El Salvadors flyvåpen i 1975 hvor de var i operativ tjeneste helt til slutten av 80-tallet.

De aller fleste flyene ble produsert som MD.450B (bare de 50 første ble produsert som MD.450A) utstyrt med en Rolls-Royce Nene 104B jetmotor, med unntak av de indiske flyene som ble utstyrt med den noe kraftigere Nene 105A. Bestykningen besto av fire 20 mm kanoner og mulighet for å bære opptil 16 Matra T-10 raketter.

Spesifikasjoner

Referanser

Eksterne lenker 
 Wings Palette-fargelegging

Jagerfly
Jagerbombere
Enmotors jetdrevne luftfartøy
Dassault-luftfartøy